Magnifico (pelikula)

Ang Magnifico ay isang 2003 na pelikulang nagmula sa Pilipinas.  Hinggil ito sa isang siyam na taong gulang na batang nagngangalang Magnifico, ang pinagbatayan ng pamagat ng pelikula.  Si Maryo J. Delos Reyes ang direktor ng pelikulang kinabibidahan nina Albert Martinez, Lorna Tolentino at Jiro Manio (bilang Magnifico).  Nilalarawan ang pelikula bilang isang malungkot na pelikulang dula at pangmag-anak.  Nagwagi ang pelikula ng Gantimpalang Jury (ng Kinderfilmfest) mula sa Pandaigdigang Kapistahang Pampelikula sa Berlin (Berlin International Film Festival).<ref name=PCGNY>Ulat hinggil sa Magnifico, The Imaginasian Presents New York Film Festival on June 10, 2005, The Imaginasian - News Release, 12 Mayo 2005, PCGNY.net</ref>  Sinulat ang kuwento ni Michiko S. Yamamoto.  Pinarangalan din ang panoorin bilang pinakamahusay na pelikula ng Star, FAMAS, FAP, at URIAN noong 2004.  Itinanghal rin ito sa lungsod ng New York noong Hunyo 2005.

Buod ng Magnifico
Nang mawala ang tulong na guguling pampag-aaral ng kaniyang kapatid na lalaking si Miong, nagsimulang mawalan na rin ng pag-asa ang mga magulang (ginanapan nina Albert Martinez at Lorna Tolentino) ni Magnifico, sapagkat hindi na nila alam kung paano pa sila makakaahon pa sa kahirapan.  Nagmula si Magnifico sa isang nayon ng Lumban, Laguna, na inibig tumulong sa kaniyang mga magulang, sapagkat may sakit na kanser ang kaniyang lola (ginanapan ni Gloria Romero).  Bukod sa nawala ang tulong na panggugol pampag-aaral ng nakatatandang kapatid na lalaki (ginananapan ni Danilo Barrios), may sakit ding cerebral palsy ang kapatid pa niyang babaeng si Helen'' (Isabella De Leon).

Sanggunian

Mga pelikula mula sa Pilipinas
Mga pelikula ng 2003